AZƏRBAYCANRESPUBLİKASIDAXİLİİŞLƏRNAZİRLİYİ

POLİSAKADEMİYASI

Fakültə: «İxtisasartırma»

Kafedra: «DİO-nuninzibatifəaliyyəti»

 **DİN-in rayon, şəhər və nəqliyyatda polis orqanlarının ictimai təhlükəsizlik şöbə (bölmə) rəisləri üçün**

M ü h a z i r ə

Mövzu: Polisin icazə sistemi, polisin nəzarəti altına vermə və ev dustaqlığı qətimkan tədbiri

 ***Tərtib etdilər:***

“DİO-nun inzibati fəaliyyəti” kafedrasının baş müəllimi, polis polkovnik-leytenantı Vüqar Mansurov

“DİO-nun inzibati fəaliyyəti” kafedrasının müəllimi Vaqif Abışov

Bakı – 2022

MÖVZU. Polisin icazə sistemi, polisin nəzarəti altına vermə və ev dustaqlığı qətimkan tədbiri.

PLAN:

Giriş:

1. DİO tərəfindən xüsusi icazə sisteminə nəzarətin həyata keçirilməsi
2. Po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan təd­bi­ri­nin DİO tərəfin-dən tətbiqinə nəzarətin təmin edilməsi.

Nəticə:

**ƏDƏBİYYAT:**

1. «Polis haqqında» Azərbaycan Respublikasının Qanunu, 28 oktyabr 1999-cuil.
2. Azərbaycan Respublikası DİN-in 23.07.2007-ci il tarixli 388 nömrəli əmri: «Daxili işlər orqanlarında profilaktik işin təşkili haqqında Təlimatın təsdiq edilməsi barədə».
3. Azərbaycan Respublikası DİN-in 03.09.2012-ci iltarixli Q21-001-12 nömrəli qərarı «Daxili işlər orqanlarında icazə sis­teminin təşkili qaydalarına dair Təlimatın təsdiq edilməsi haqqında».
4. «Xidməti və mülki silah haqqında» Azərbaycan Res­publikasının Qanunu, 30 dekabr 1997-ci il.
5. Azər­bay­can Res­pub­li­ka­sı DİN-in 19.09.2012-ci il ta­rix­li Q48-001-12 nöm­rə­li qə­ra­rı: «Po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan təd­bir­lə­ri­nin tət­biq edil­mə­si qay­da­la­rı haq­qın­da Tə­li­ma­tın təs­diq olun­ma­sı ba­rə­də».
6. Daxili işlər orqanlarının inzibati fəaliyyəti (Xüsusi hissə). Dərs vəsaiti. V.Abışov, V.Mansurov. Bakı, 2017.

**Giriş**

Hüquqi dövlətin formalaşması, insan və vətəndaş hüquqlarının və azadlıqlarının təmin edilməsi, qanunçuluğun möhkəmləndirilməsi daxili işlər orqanlarının fəaliyyətinin səmərəliliyinin yüksəldilməsini və elmi zəmin üzərində qurulmasını tələb edir.

Mövzuda ictimai qaydanın qorunması və ictimai təhlükəsizliyin təmin edilməsi sahəsində daxili işlər orqanlarının hüquqpozmalara qarşı inzibati-hüquqi mübarizəsinin təşkilati və taktiki məsələləri diqqət önünə çəkilərək zəruri təhlillər aparılmışdır.

Daxili işlər orqanlarının ictimai təhlükəsizlik xidmətlərinin əsas istiqamətlərindən biri xüsusi icazə sisteminin təmin edilməsidir. Bu sahədə həyata keçirilən tədbirlərin profilaktik əhəmiyyəti kifayət qədər böyükdür. Mövzunun tədrisində xüsusi icazə sisteminin məzmunu, bu sahədə polis orqanlarının səlahiyyətləri, mülki silahın əldə edilməsi qaydası kimi məsələlər araşdırılır. Həyata keçiriləcək profilaktik tədbirlərin əsas istiqamətləri göstərilir.

Xüsusi icazə sisteminin təmin edilməsi, həmçinin po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan təd­bi­ri­nin ilə bağlı müddəaların araşdırılmasının əsas məqsədi kursant və dinləyicilərə daha məzmunlu və daha geniş nəzəri biliklərin əldə edilməsində zəruri istiqamətlərin verilməsi və onların daha da zənginləşdirilməsidir.

**Sual 1. DİO tərəfindən xüsusi icazə sisteminə nəzarətin həyata keçirilməsi.**

İcazə sistemi ictimai təhlükəsizliyin təmin edilməsi sahəsində daxili işlər orqanlarının fəaliyyətinin əsas istiqamətlərindən biri olaraq xidməti və mülki silahın, döyüş sursatının dövriyyəsinə xüsusi icazənin, özəl mühafizə fəaliyyətinin həyata keçirilməsinə xüsusi razılığın (lisenziyanın) verilməsi və onlara nəzarət edilməsi, çoxaldıcı rəngli qurğuların (kseroksların) qeydiyyatının aparılması, habelə göstərilən əşya və maddələrin itməsi, oğurlanması, təyinatından kənar istifadə hallarının qarşısının alınması üzrə həyata keçirilən tədbirlərdən ibarətdir.

İcazə sistemi üzrə həyata keçirilən fəaliyyətə görə şəhər, rayon, nəqliyyatda polis orqanlarının rəisləri şəxsən məsuliyyət daşıyırlar.

İcazə sistemi haqqında daha məzmunlu araşdırmanın aparılması məqsədi *ilə mülki dövriyyədə olmasına yol verilməyən* (mülki dövriyyədən çıxarılmış) əşyaların, həmçinin *mülki dövriyyənin müəyyən iştirakçılarına mənsub ola bilən* və dövriyyədə olmasına **xüsusi icazə** əsasında yol verilən (mülki dövriyyəsi məhdudlaşdırılmış) əşyaların siyahısı haqqında təfsilatlı məlumat verilməlidir.

**Mülki dövriyyədə olmasına yol verilməyən (mülki dövriyyədən çıxarılmış) əşyaların siyahısı aşağıdakı kimidir :**

1. Döyüş təyinatlı hərbi texnika.

2. Qanunla dövriyyəsi qadağan edilən silahlar və döyüş sursatı.

3. Dövlət hakimiyyəti orqanlarının rabitə şəbəkəsi, müdafiə, təhlükəsizlik və asayişi mühafizə ehtiyacları üçün nəzərdə tutulan rabitə şəbəkələri.

4. Müdafiə, milli təhlükəsizlik, hərbi əks-kəşfiyyat, xüsusi dövlət mühafizə xidməti orqanlarının şəxsi heyətinin xüsusi ləvazimatı və onların istehsalına və işlədilməsinə dair normativ-texniki sənədlər.

5. Hərbi səfərbərlik təyinatlı əmlak.

7. Dövlət kəmiyyət vahidləri etalonları.

8. Dövlət, peşə, qulluq, bank, istintaq və məhkəmə sirləri, şəxslərin şəxsi və ailə həyatına dair məlumatları əks etdirən sənədlər.

9. Azərbaycan Respublikasının qızıl ehtiyatı və əyar damğası.

10. Pulların və poçt ödənişi nişanlarının buraxılması üçün avadanlıq.

11. Qanunla Azərbaycan Respublikasının ərazisində dövriyyəsi qadağan edilən narkotik vasitələr, psixotrop maddələr.

12. İnsan orqanı və (və ya) toxumaları.

13. Tətbiqi müəyyən edilmiş qaydada qadağan edilmiş dərman vasitələri.

14. Rəsmi sənədlər, şəxsiyyəti təsdiq edən sənədlər, Azərbaycan Respublikasının dövlət təltifləri.

15. Dövlət arxiv fondunun sənədləri.

16. Hazırlanmasının və ya uyğunlaşdırılmasının əsas məqsədi kibercinayətlər törətmək olan qurğular və ya kompyuter proqramları.

*17. Elmi tədqiqat, sınaq və sərgilərdə nümayiş məqsədləri üçün nəzərdə tutulmayan genetik modifikasiya olunmuş bitkilər, həmçinin müasir biotexnoloji və gen mühəndisliyi metodları ilə yaradılmış kənd təsərrüfatı bitki materialları.*

*18. Elmi tədqiqat, sınaq və sərgilərdə nümayiş məqsədləri üçün nəzərdə tutulmayan, genetik modifikasiya olunmuş bitkilərin genetik materiallarından istifadə edilərək istehsal olunan yeyinti məhsulları.*

**Mülki dövriyyənin müəyyən iştirakçılarına mənsub ola bilən və dövriyyədə olmasına xüsusi icazə əsasında yol verilən (mülki dövriyyəsi məhdudlaşdırılmış) əşyaların siyahısı aşağıdakı kimidir:**

1. Hərbi silah və sursat istehsal etmək üçün avadanlıq.

2. Döyüş təyinatlı hərbi texnikanı istehsal etmək üçün avadanlıq.

**3. Xidməti və mülki silah.**

4. Kosmik-peyk rabitə vasitələri, xüsusi məxfi rabitə vasitələri və şifrləri, bu vasitələrin və şifrlərin istehsalı üçün nəzərdə tutulan avadanlıq.

5. Qiymətli daşların hasilatı, qızılın və digər qiymətli metalların, neftin, neft məhsullarının və təbii qazın hasilatı və emalı, neft və neft məhsulları tullantılarının emalı vasitələri.

6. İonlaşdırıcı şüa mənbələri, o cümlədən radioaktiv maddələr, belə mənbələrin və maddələrin istehsalı üçün nəzərdə tutulan avadanlıq, təsərrüfat-məişət və tibbi əhəmiyyətli aparatlar istisna olmaqla, şüa verən aparatlar.

7. Qiymətli kağızların çap edilməsi üçün avadanlıq və belə avadanlığın istehsalı üçün avadanlıq.

8. Qanunla Azərbaycan Respublikasının ərazisində dövriyyəsi məhdudlaşdırılan narkotik vasitələr, psixotrop maddələr, Azərbaycan Respublikasının ərazisində dövriyyəsinə nəzarət edilən psixotrop maddələr, narkotik vasitə və psixotrop maddələrin istehsalında istifadə edilən və dövriyyəsinə nəzarət edilən avadanlıq.

9. Partlayıcı maddələr və qurğular, tez alışan maddələr və pirotexniki məmulatlar.

10. Ozondağıdıcı maddələr və tərkibində belə maddələr olan məhsullar.

11. Narkotik vasitələrə və psixotrop maddələrə aid olmayan güclü təsir edən və ya zəhərli maddələr, həmin maddələri hazırlamaq və ya emal etmək üçün avadanlıq.

12. Gizli qaydada informasiya alınması üçün nəzərdə tutulmuş texniki vasitələr.

13. Radiomüşahidə və radionəzarət aparmaq üçün geniş tezlik diapazonlu radioqəbuledici qurğular.

14. Müvafiq icra hakimiyyəti orqanı tərəfindən müəyyən edilən güc meyarı həddindən artıq olan radioötürücülər.

15. Əməliyyat-axtarış fəaliyyəti subyektlərinin, hərbi qulluqçuların və prokurorluq işçilərinin fərqlənmə nişanlan olan hərbi və xüsusi geyim formaları.

16. Elmi tədqiqat, sınaq və sərgilərdə nümayiş məqsədləri üçün nəzərdə tutulan genetik modifikasiya olunmuş bitkilər, həmçinin müasir biotexnoloji və gen mühəndisliyi metodları ilə yaradılmış kənd təsərrüfatı bitki materialları.

*17. Elmi tədqiqat, sınaq və sərgilərdə nümayiş məqsədləri üçün nəzərdə tutulan, genetik modifikasiya olunmuş bitkilərin genetik materiallarından istifadə edilərək istehsal olunan yeyinti məhsulları.*

**DİO tərəfindən mülki silahın əldə edilməsi qaydalarına nəzarətin həyata keçirilməsi**

 Azərbaycan Respublikasının 18 yaşına çatmış hər bir vətəndaşının mülki silah əldə etmək hüququ vardır. Mülki silah əldə etmək istəyən vətəndaş ərazi polis orqanına və ya BİTİ-yə müraciət edir.

Xüsusi icazənin verilməsi üçün aşağıdakı sənədlər tələb olunur:

1. Ərizə

2. Azərbaycan Respublikasının vətəndaşlığını təsdiq edən şəxsiyyət vəsiqəsi;

3. Ruhi-əsəb xəstəlikləri, narkomanlıq və alkoqolizmə düçar olub-olmaması, habelə görmə qabiliyyəti barədə müvafiq tibb müəssisəsindən arayış;

4. 3 x 4 sm ölçüdə iki ədəd rəngli fotoşəkil.

Ərizə ilə müraciət etmiş şəxslərin məhkumluğunun olub-olmaması DİN-in Baş Əməliyyat və Statistik İnformasiya İdarəsində yoxlanılır. Dövlət orqanı tərəfindən xüsusi yoxlanılması həyata keçirilən şəxslər operativ uçotlar üzrə yoxlanılmır.

 Mülki silahın əldə edilməsinə xüsusi icazə və şəhadətnamənin verilməsi üçün vətəndaşlardan ovçular cəmiyyətinin üzvü olması tələb edilmir.

Əcnəbilər vətəndaşlığını təsdiq edən şəxsiyyət vəsiqəsini və vətəndaşı olduğu dövlətin səfirliyindən (nümayəndəliyindən) vəsatət məktubu təqdim etməlidirlər. Bu halda tibbi arayış tələb edilmir və məhkumluq yoxlanılmır. Əcnəbilər xüsusi icazə əsasında əldə etdikləri mülki silahı alındığı vaxtdan 5 gündən gec olmayaraq Azərbaycan Respublikasından aparmalıdırlar. Nəzərdə tutulmuş müddət pozularsa, həmin silah müsadirə olunur.

Mülki silahın əldə edilməsinə verilən xüsusi icazənin etibarlılıq müddəti altı aydır.

İdman silahının saxlanılması və təyinatı üzrə istifadə edilməsi üçün vətəndaşlara verilən şəhadətnamənin etibarlılıq müddəti 3 ildir.

Sahibi vəfat etmiş yivli və yivsiz ov silahları 10 gün müddətində ərazi polis orqanına təhvil verilir, qohumlarının razılığı ilə silahın qeydiyyatının dəyişdirilməsi və ya satışa verilməsi məsələsinə baxılır.

Mülki silahın qeydiyyatının bir şəxsin adından başqasının adına dəyişdirilməsinə yol verilir. Belə halda silahı verən və alan şəxslərin iştirakı ilə ərizələr təqdim edilir. Silahın qeydiyyatı dəyişdirilir və silah sahiblərinin uçotu kitabında, şəxsi işlərində müvafiq dəyişikliklər edilir. Yararsız vəziyyətdə olan (təmiri mümkün olmayan) odlu silahın qeydiyyatı dəyişdirilə bilməz. Belə silahlar ərazi polis orqanına ödənişsiz təhvil verilir və uçotdan çıxarılır.

Yaxın qohumlarından qalmış ov silahlarının qeydiyyata götürülməsi ilə bağlı vətəndaşlar tərəfindən təqdim olunmuş silahların saxlanılmasına və təyinatı üzrə istifadə edilməsinə şəhadətnamə verilir. Bunun üçün silahın mənbəyini təsdiq edən sənədlər təqdim olunmalıdır.

Məhkəmə tərəfindən müsadirə olunmuş ov silahı mağazaya ərazi polis orqanının göndərişi əsasında qəbul edilir. Silah satıldıqdan sonra əldə olunmuş vəsait dövlət nəfinə keçirilir.

Vətəndaş ərazi polis orqanını əvvəlcədən yazılı və ya şifahi xəbərdar etməklə özünə məxsus mülki silahı xüsusi icazəsi olan ailə üzvünə vəsiyyətnamə ilə miras qoyur. Bununla əlaqədar ərazi polis orqanına rəsmi müraciət olunur və ərizədə silahın kalibri, markası, nömrəsi, silahı miras qoyan vətəndaşın soyadı, adı, atasının adı və yaşadığı ünvan göstərilir.

Mülki silahı vərəsəlik yolu ilə əldə etmiş şəxsin xüsusi icazəsi yoxdursa o, üç ay ərzində həmin silahın saxlanılması, təyinatı üzrə istifadə edilməsi üçün xüsusi icazə almalıdır. Vərəsə xüsusi icazəni almaq istəməzsə və ya onaxüsusi icazə verilməsi məqsədəmüvafiq hesab edilməzsə o, bir ay müddətində həmin silahı başqasına bağışlamalı və ya satmalıdır. Əks halda silah ərazi polis orqanına təhvil verilməlidir.Vətəndaşlar yaşayış yerini dəyişdikdə bu barədə silahın uçotda olduğu polis orqanına məlumat verməli və 10 gün müddətində silahın qeydiyyata alınması üçün yeni yaşayış yeri üzrə polis orqanına müraciət etməlidirlər.

Vətəndaş xüsusi icazə ilə əldə edilmiş odlu ov və ya idman silahını iki həftə ərzində qeydiyyatdan keçirməlidir. Qeydiyyata alınmış silahın sahibinə saxlanması və təyinatı üzrə istifadəedilməsi hüququnu təsdiq edən şəhadətnamə verilir.

Pnevmatik silahın və ya aerozol qurğularının əldə edilməsi üçün xüsusi icazə tələb olunmur. Belə silahları (aerozol qurğuları daxil olmaqla) ticarət müəssisələri yalnız 18 yaşına çatmış vətəndaşlara onların şəxsiyyət vəsiqəsi əsasında satır və bu barədə bunun üçün açılmış kitabda müvafiq qeyd aparır.

Aşağıdakı hallarda vətəndaşlara mülki silahın əldə olunmasına xüsusiicazə verilməsindən imtina edilir:

1. Mülkiyyətində yeddiədəddən çox (kolleksiya istisna olmaqla) odlu ov və ya idman silahı olduqda;

2. Spirtli içkilərə, narkotik vasitələrə və ya psixotrop maddələrə aludə olması, ruhi xəstəliyi, habeləgörmə qabiliyyətinin pozulması ilə bağlı müvafiq səhiyyəorqanının tibbi rəyi olduqda;

3. Ağır cinayətlərə, habelə silah və sursatdan,partlayıcı maddələrdən istifadə etməklə törədilmişcinayətlərə görə məhkum olunduqda;

4. Ov və balıq ovu, eləcə də odlu silahın və ya döyüşsursatının əldə edilməsi, saxlanılması, tətbiqi qaydalarının vəictimai qaydanın pozulmasına, habelə odlu silahdan və ya döyüş sursatından istifadə etməklə törədilmiş digər hüquqpozmalara görə barəsindəinzibati tənbeh tədbirləri tətbiq edildikdə (tətbiq olunduğu vaxtdan 1 il ötənədək);

5. Polis orqanlarında profilaktik və əməliyyat uçotunda olduqda;

6. Fəaliyyət qabiliyyəti məhkəmə tərəfindən məhdudlaşdırıldıqda;

7. 2 - 5-ci yarımbəndlərində qeyd olunan şəxslə bir mənzildə yaşadıqda;

8. Praktikiyoxlama zamanı silahla davranma qaydalarını bilməməsi müəyyən olunduqda.

Beş ildən yuxarı istifadəsində yivsiz ov silahı olan vəsilahın dövriyyəsi ilə bağlı qaydaları pozmayan vətəndaşın,habelə odlu silahın saxlanılmasına və gəzdirilməsinə xüsusi icazəsiolan silahlı birləşmələrin əməkdaşının yivli lüləli odlu ovsilahı əldə etmək, saxlamaq və təyinatı üzrə istifadə etməkhüququ vardır.

**Sual 2. Po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan təd­bi­ri­nin DİO tərəfindən tətbiqinə nəzarətin təmin edilməsi.**

Po­li­sin nə­za­rə­ti al­tı­na ve­ril­miş və ev dus­taq­lı­ğı qə­tim­kan təd­bi­ri se­çil­miş şəxs­lər üzə­rin­də nə­za­rət, on­la­rın dav­ra­nış­la­rı­na mü­şa­hi­də et­mək, on­lar tə­rə­fin­dən tö­rə­di­lə bi­lə­cək ci­na­yət­lə­ri xə­bər­dar et­mək və on­la­ra la­zı­mi tər­bi­yə­vi tə­sir et­mək üçün hə­ya­ta ke­çi­ri­lir. Po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan təd­bir­lə­ri Azər­bay­can Res­pub­li­ka­sı Ci­na­yət Pro­ses­su­al Mə­cəl­lə­si­nin 163, 169-cu mad­də­lə­ri­nə və «Po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan təd­bir­lə­ri­nin tət­biq edil­mə­si qay­da­la­rı haq­qın­da» Tə­li­ma­ta uy­ğun tət­biq edi­lir.

Nə­za­rət al­tın­da olan­lar tə­rə­fin­dən tö­rə­di­lə bi­lə­cək ci­na­yət­lə­rin xə­bər­dar edil­mə­si məq­sə­di­lə, on­lar üçün mü­va­fiq dav­ra­nış qay­da­la­rı mü­əy­yən edil­miş­dir. On­la­rın hə­yat tər­zin­də, ailə və­ziy­yə­tin­dən, iş ye­rin­dən və nə­za­rət al­tın­da olan­la­rın şəx­siy­yə­ti­ni xa­rak­te­ri­zə edən di­gər hal­lar­dan ası­lı ol­ma­ya­raq tə­li­mat­da nə­zər­də tu­tul­muş nə­za­rət qay­da­la­rı­na əməl edil­mə­li­dir.

Po­li­sin nə­za­rə­ti al­tı­na ve­ril­miş və ev dus­taq­lı­ğı qə­tim­kan təd­bi­ri se­çil­miş şəxs­lər tə­rə­fin­dən məh­du­diy­yət­lə­rə və qay­da­la­ra cid­di əməl et­mə­lə­ri məc­bu­ri­dir. Bu qay­da­la­rı poz­ma­ğa gö­rə on­la­rın hə­rə­kət­lə­ri po­lis əməkd­va­şı tə­rə­fin­dən sə­nəd­ləş­di­ri­lir və tə­xi­rə sa­lın­ma­dan po­lis or­qa­nı­nın rəi­si­nə mə­ru­zə olu­nur. Gös­tə­ri­lən ma­te­ri­al­lar əsa­sın­da po­lis or­qa­nı­nın rəi­si tə­rə­fin­dən dər­hal təq­di­mat ha­zır­la­nıb ci­na­yət pro­se­si­ni hə­ya­ta ke­çi­rən or­qa­na gön­də­rir. Nə­za­rə­ti mü­vəf­fə­qiy­yət­lə hə­ya­ta ke­çir­mək üçün po­lis əmək­daş­la­rı­na nə­za­rət al­tın­da olan­la­rın dav­ra­nış­la­rı­na nə­za­rət et­mək, on­lar­la tər­bi­yə­vi iş­lər apar­maq, on­la­rın məi­şət prob­lelm­lə­ri ba­rə­də ci­na­yət pro­se­si­ni hə­ya­ta ke­çi­rən or­qan qar­şı­sın­da mə­sə­lə qal­dır­maq, ya­şa­yış ye­ri üz­rə yox­la­ma­la­rın və po­lis or­qa­nı­na qey­diy­ya­ta gəl­mə­nin sa­yı, vax­tı zə­ru­ri hal­lar­da ar­tı­rı­la (azal­dı­la) bi­lər.

Nə­za­rət ci­na­yət pro­se­si­ni hə­ya­ta ke­çi­rən və məh­kə­mə or­qan­la­rı tə­rə­fin­dən çı­xa­rıl­mış qə­rar əsa­sın­da aşa­ğı­da­kı şəxs­lə­rə tət­biq edi­lir:

– Po­li­sin nə­za­rə­ti al­tı­na ver­mə qə­tim­kan təd­bi­ri se­çil­miş şüb­hə­li və ya təq­sir­lən­di­ri­lən şəxs­lə­rə qar­şı.

– Ev dus­taq­lı­ğı qə­tim­kan təd­bi­ri tət­biq edi­lən təq­sir­lən­di­ri­lən şəxs­lə­rə qar­şı.

Ci­na­yət-Pro­ses­su­al Mə­cəl­lə­si­nin tə­ləb­lə­ri­nə uy­ğun ola­raq po­li­sin nə­za­rə­ti al­tı­na ver­mə qə­tim­kan təd­bi­ri şüb­hə­li və ya təq­sir­lən­di­ri­lən şəx­sin mü­va­fiq ya­şa­yış mən­tə­qə­si hü­dud­la­rın­da dai­mi və ya mü­vəq­qə­ti ol­du­ğu yer üz­rə po­lis or­qan­la­rı tə­rə­fin­dən hə­ya­ta ke­çi­ri­lir. Nə­za­rət hə­ya­ta ke­çi­ri­lən za­man hə­min şəx­sin əmə­li­nin ağır­lı­ğı, xa­rak­te­ri, şəx­siy­yə­ti, ya­şı və səh­hə­ti, məş­ğu­liy­yə­ti, mad­di, so­si­al və ailə və­ziy­yə­ti, məh­kum­lu­ğu­nun olub-ol­ma­ma­sı və s. nə­zə­rə alı­na­raq, po­lis or­qa­nın­da qey­diy­yat­dan keç­mə­si­nə da­ir cəd­vəl ha­zır­la­nıb, po­lis or­qa­nı­nın rəi­si­nə təq­dim edi­lir. Ya­şa­yış ye­ri üz­rə yox­la­ma­la­rın və po­lis or­qa­nı­na qey­diy­ya­ta gəl­mə­nin sa­yı, vax­tı, ci­na­yət pro­se­si­ni hə­ya­ta ke­çi­rən or­qan­dan da­xil ol­muş əla­və mə­lu­mat­lar, şəx­sin dav­ra­nı­şı, hə­yat tər­zi, ci­na­yət əla­qə­lə­ri və ye­ni ci­na­yət tö­rət­mə­yə me­yil­li ol­ma­sı nə­zə­rə alın­maq­la, zə­ru­ri hal­lar­da ar­tı­rı­la (azal­dı­la) bi­lər.

Ev dus­taq­lı­ğı qə­tim­kan təd­bi­ri­nin tət­biq edil­mə­si ba­rə­də məh­kə­mə qə­ra­rı­nın ic­ra­sı təq­sir­lən­di­ri­lən şəx­sin fak­ti­ki ya­şa­yış ye­ri üz­rə po­lis or­qa­nı tə­rə­fin­dən hə­ya­ta ke­çi­ri­lir. Ev dus­taq­lı­ğı qə­tim­kan təd­bi­ri­nin tət­bi­qi za­ma­nı po­lis əmək­daş­la­rı, yal­nız məh­kə­mə­nin qə­ra­rın­da nə­zər­də tu­tu­lan təq­sir­lən­di­ri­lən şəx­sin və ya onun ya­şa­yış ye­ri­nin mü­şa­hi­də al­tı­na alın­ma­sı­nı, ha­be­lə evi­nin, mən­zi­li­nin və ya ya­şa­ış üçün ona ay­rıl­mış baş­qa ye­rin mü­ha­fi­zə edil­mə­si­ni, ya­xud di­gər hü­qu­qi məh­du­diy­yət­lə­rə ria­yət olun­ma­sı­na nə­za­rə­ti hə­ya­ta ke­çi­rir­lər.

***Po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan***

***təd­bir­lə­ri­nin tət­bi­qi qay­da­sı***

Nə­za­rət ci­na­yət pro­se­si­ni hə­ya­ta ke­çi­rən və məh­kə­mə or­qan­la­rı tə­rə­fin­dən çı­xa­rıl­mış qə­rar əsa­sın­da aşa­ğı­da­kı şəxs­lə­rə tət­biq edi­lir:

1. Po­li­sin nə­za­rə­ti al­tı­na ver­mə qə­tim­kan təd­bi­ri şüb­hə­li və ya təq­sir­lən­di­ri­lən şəxs­lə­rə qar­şı.

2. Ev dus­taq­lı­ğı qə­tim­kan təd­bi­ri yal­nız təq­sir­lən­di­ri­lən şəxs­lə­rə qar­şı.

Azər­bay­can Res­pub­li­ka­sı CPM-in 169-cu mad­də­si­nə və «Po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan təd­bir­lə­ri­nin tət­biq edil­mə­si qay­da­la­rı haq­qın­da» Tə­li­ma­ta əsa­sən po­li­sin nə­za­rə­ti al­tı­na ver­mə qə­tim­kan təd­bi­ri­nin tət­biq edil­mə­si za­ma­nı ci­na­yət et­mək­də şüb­hə­li və ya təq­sir­lən­di­ri­lən şəx­sə mü­əy­yən hü­qu­qi məh­du­diy­yət­lər qo­yu­lur. Po­li­sin nə­za­rə­ti al­tı­na ve­ril­miş şəxs­lə­rə qo­yul­muş hü­qu­qi məh­du­diy­yət­lər aşa­ğı­da­kı­lar­dan iba­rət­dir:

– ci­na­yət pro­se­si­ni hə­ya­at ke­çi­rən or­qa­nın ica­zə­si ol­ma­dan ya­şa­yış ye­ri­nin hü­dud­la­rın­dan kə­na­ra get­mə­mək;

– ci­na­yət pro­se­si­ni hə­ya­ta ke­çi­rən or­qa­nın ica­zə­si ol­ma­dan ya­şa­yış ymən­tə­qə­si hü­dud­la­rın­da dai­mi ya­şa­yış mən­tə­qə­si hü­dud­la­rın­da dai­mi ya­şa­yış ye­ri­ni və ya mü­vəq­qə­ti ol­du­ğu ye­ri də­yiş­mə­mək.

Ev dus­taq­lı­ğı­nın qə­tim­kan təd­bi­ri qis­min­də se­çil­mə­si mə­sə­lə­si­nə məh­kə­mə tə­rə­fin­dən yal­nız mü­da­fiə tə­rə­fi­nin və­sa­tə­ti əsa­sın­da həbs qə­tim­kan təd­bi­ri­nin se­çil­mə­si haq­qın­da qə­bul olun­muş qə­ra­rın əvəz edil­mə­si ki­mi ba­xı­la bi­lər.

Azər­bay­can Res­pub­li­ka­sı CPM-in 163-cü mad­də­si­nə və «Po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan təd­bir­lə­ri­nin tət­biq edil­mə­si qay­da­la­rı haq­qın­da» Tə­li­ma­ta əsa­sən ev dus­taq­lı­ğı qə­tim­kan təd­bi­ri təq­sir­lən­di­ri­lən şəx­si həbs­də sax­la­ma­dan və cə­miy­yət­dən tam təc­rid et­mə­dən, la­kin məh­kə­mə­nin qə­ra­rı ilə mü­əy­yən edil­miş azad­lıq və di­gər bir sı­ra hü­qu­qi məh­du­diy­yət­lər qo­yu­la bi­lər.

Barəsində ev dustaqlığı qətimkan tədbiri seçilmiş təqsirləndirilən şəxs aşağıdakı vəzifələri yerinə yetirməlidir:

1. yaşayış yerini tamamilə və ya günün müəyyən vaxtlarında tərk etməmək;

2. elektron nəzarət vasitəsini gəzdirmək və həmin vasitənin işlək vəziyyətdə saxlanılması üçün ona xidmət etmək;

3. məhkəmənin müəyyən etdiyi ərazi hüdudlarını tərk etməmək;

4. məhkəmənin müvafiq qərarı olmadan yaşayış yerini dəyişməmək.

Məhkəmə tərəfindən barəsində ev dustaqlığı qətimkan tədbiri seçilmiş təqsirləndirilən şəxs üçün aşağıdakı əlavə vəzifələr müəyyən edilə bilər:

1. kütləvi və digər tədbirlər təşkil etməmək və ya belə tədbirlərdə iştirak etməmək;

2. məhkəmənin müəyyən etdiyi ərazi hüdudları daxilində müəyyən yerlərə getməmək;

3. alkoqolizmdən, narkomaniyadan, toksikomaniyadan və ya zöhrəvi xəstəliklərdən müalicə kursu keçmək;

4. müəyyən şəxslərlə ünsiyyətdə olmamaq;

5. təqsirləndirilən şəxsin lazımi davranışını və cəmiyyətdən qismən təcrid olunmasını təmin edən digər vəzifələr.

Ev dustaqlığı qətimkan tədbiri Azərbaycan Respublikası ərazisində daimi yaşayış yeri olmayan şəxslərə tətbiq edilmir. Tibbi göstəricilərə görə təqsirləndirilən şəxs tibb müəssisəsinə stasionar müalicəyə yerləşdirildikdə ev dustaqlığı qətimkan tədbiri məhkəmə tərəfindən ləğv edilənə və ya dəyişdirilənədək bu qətimkan tədbirinin tətbiqi ilə əlaqədar təqsirləndirilən şəxsin üzərinə qoyulmuş vəzifələr qüvvəsində qalır. Bu halda ev dustaqlığı qətimkan tədbirinin icrası yeri müvafiq tibb müəssisəsi hesab edilir.

Ci­na­yət Pro­ses­su­al Mə­cəl­lə­si­nin tə­ləb­lə­ri­nə uy­ğun ola­raq po­li­sin nə­za­rə­ti al­tı­na ver­mə qə­tim­kan təd­bi­ri şüb­hə­li və ya təq­sir­lən­di­ri­lən şəx­sin mü­va­fiq ya­şa­yış mən­tə­qə­si hü­dud­la­rın­da dai­mi ya­şa­dı­ğı və ya mü­vəq­qə­ti ol­du­ğu yer üz­rə po­lis or­qan­la­rı tə­rə­fin­dən hə­ya­ta ke­çi­ri­lir Po­li­sin nə­za­rə­ti al­tı­na ver­mə qə­tim­kan təd­bi­ri­nin se­çil­mə­si ba­rə­də ci­na­yət pro­se­si­ni hə­ya­ta ke­çi­rən or­qa­nın qə­ra­rı ic­raa­ta qə­bul edil­dik­dən son­ra 24 sa­at müd­də­tin­də po­li­sin nə­za­rə­ti al­tı­na ve­ri­lən şəxs po­li­sə çağ­rı­la­raq ic­ti­mai təh­lü­kə­siz­lik xid­mə­ti­nin rəi­si tə­rə­fin­dən apa­rı­lan xü­su­si ju­ranl­da qey­diy­ya­ta gö­tü­rü­lür, ona qa­nun­la mü­əy­yən edil­miş hü­qu­qi məh­du­diy­yət­lər bir da­ha izah olu­nur.

Nə­za­rə­tin təd­bi­qi­nə baş­lan­ma­sı ba­rə­də ci­na­yət pro­se­si­ni hə­ya­ta ke­çi­rən or­qa­na 24 sa­at müd­də­tin­də ya­zı­lı mə­lu­mat ve­ri­lir.

Nə­za­rə­ti hə­ya­ta ke­çi­rən po­lis sa­hə ins­pek­to­ru şüb­hə­li və ya təq­sir­lən­di­ri­lən şəx­sin po­li­sin nə­za­rə­ti al­tı­na ve­ril­mə­si ilə əla­qə­dar da­xil ol­muş sə­nəd­lə­ri qə­bul et­dik­dən son­ra, bu şəx­sin əmə­li­nin ağır­lı­ğı­nın xa­rak­te­ri­ni, ha­be­lə onun şəx­siy­yə­ti­ni, ya­şı­nı və səh­hə­ti­ni, məş­ğu­liy­yə­ti­ni, mad­di, so­si­al və ailə və­ziy­yə­ti­ni, məh­kum­lu­ğu­nun olub-ol­ma­ma­sı­nı və di­gər xü­su­sat­la­rı nə­zə­rə ala­raq, po­lis or­qa­nın­da qey­diy­yat­dan keç­mə­si­nə da­ir cəd­vəl ha­zır­la­yıb, po­lis or­qa­nı­na qey­diy­ya­ta gəl­mə­nin sa­yı, vax­tı, ci­na­yət pro­se­si­ni hə­ya­ta ke­çi­rən or­qan­dan da­xil ol­muş əla­və mə­lu­mat­lar, şəx­sin dav­ra­nı­şı, hə­yat tər­zi, ci­na­yət əla­qə­lə­ri və ye­ni ci­na­yət tö­rət­mə­yə me­yil­li ol­ma­sı, zə­ru­ri hal­lar­da məh­du­diy­yət­lər ar­tı­rı­la (azal­dı­la) bi­lər.

Po­lis or­qa­nı­nın rəi­si po­li­sin nə­za­rə­ti al­tı­na ver­mə üçün mü­əy­yən olun­muş müd­də­ti əha­tə edən cəd­və­li təs­diq edə­rək, qey­diy­ya­tın apa­rıl­ma­sı­nı növ­bət­çi his­sə­yə hə­va­lə edir. Cəd­vəl dəf­tər­xa­na­da qey­diy­ya­ta düş­dük­dən son­ra növ­bət­çi­yə ve­ri­lir. Nə­za­rət al­tın­da olan şəx­sin şə­hər-ra­yon or­qa­nın­da qey­diy­yat­dan ke­çi­ril­mə­si ba­rə­də qeyd­lər hə­min or­qa­nın növ­bət­çi­si tə­rə­fin­dən dəf­tər­xa­na­da mü­va­fiq qay­da­da uço­ta gö­tü­rül­müş, sə­hi­fə­lən­miş xü­su­si jur­nal­da apa­rı­lır. Hər bir şəxs üçün hə­min jur­nal­da ay­rı­ca və­rəq ay­rı­lır, qey­diy­yat­dan keç­mək ba­rə­də nə­za­rət al­tın­da olan şəxs tə­rə­fin­dən xü­su­si qay­da­da da im­za edi­lir. Mü­əy­yən olun­muş müd­dət bit­dik­dən son­ra cəd­vəl dəf­tər­xa­na va­si­tə­si­lə nə­za­rə­ti apa­ran əmək­da­şa qay­ta­rı­lır və mü­va­fiq qov­lu­ğa ti­ki­lir.

Po­lis or­qa­nı­nın ic­ti­mai təh­lü­kə­siz­lik xid­mə­ti­nin rəi­si bu or­qa­nın şəx­si he­yə­ti po­li­sin nə­za­rə­ti al­tı­na ve­ril­miş şəxs haq­qın­da tə­li­mat­lan­dı­rı­lır, nə­za­rə­tin tə­min olun­ma­sı­na və sa­hə ins­pek­tor­la­rı­nın əla­qə­sin­də olan qüv­və­lə­ri cəlb edir. Po­li­sin nə­za­rə­ti al­tı­na ve­ril­miş şəx­sin dav­ra­nı­şı, onun tə­rə­fin­dən hü­qu­qa­zidd hə­rə­kət­lə­rə yol ve­ril­mə­si və s. ba­rə­də mə­lu­mat­lar, nə­za­rə­ti hə­ya­ta ke­çi­rən sa­hə ins­pek­to­ru tə­rə­fin­dən ay­rı­ca qov­luq­da top­la­nı­lır. Dav­ra­nı­şı­na nə­za­rə­ti hə­ya­ta ke­çir­mək məq­sə­di­lə hə­min şəxs is­tə­ni­lən an­da po­lis or­qa­nı­na ça­ğı­rı­la bi­lər. Bu məq­səd­lə po­li­sin mü­va­fiq əmək­daş­la­rı şüb­hə­li və təq­sir­lən­di­ri­lən şəx­sin ira­də­si­nin ək­si­nə ol­duq­da onun mən­zi­li­nə gəl­mə­yə haq­lı­dır­lar. Po­lis əmək­da­şı şüb­hə­li və ya təq­sir­lən­di­ri­lən şəxs tə­rə­fin­dən hü­qu­qi məh­du­diy­yət­lə­rin ye­ri­nə ye­ti­ril­mə­si­nə ria­yət olun­ma­sı­na nə­za­rə­tin nə­ti­cə­si­ni ra­port­la rəh­bər­li­yə mə­ru­zə edir.

Nə­za­rət al­tın­da olan şəx­sin səh­hə­ti, ya­şa­dı­ğı ün­va­nın po­lis or­qa­nın­dan uzaq mə­saf­də yer­ləş­di­yi və di­gər müs­təs­na hal­lar­da ic­ti­mai təh­lü­kə­siz­lik rəi­si­nin əsas­lan­mış və­sa­tə­ti­nə gö­rə po­lis or­qa­nı­nın rəi­si tə­rə­fin­dən hə­min şəx­sin qey­diy­ya­tı mü­vəq­qə­ti ola­raq po­lis sa­hə ins­pek­to­ru­nun xid­mə­ti ota­ğın­da apa­rıl­ma­sı­na ica­zə ve­rə bi­lər.

Po­li­sin nə­za­rə­ti al­tın­da olan şəxs öz işi ilə bağ­lı ya­şa­yış mən­tə­qə­si­nin hü­dud­la­rın­dan kə­na­ra get­mə­si üçün ci­na­yət pro­se­si­ni hə­ya­ta ke­çi­rən or­qa­na mü­ra­ci­ət et­mə­li­dir. Yal­nız hə­min or­qa­nı­nın rəs­mi ica­zə­si mü­va­fiq əra­zi po­lis or­qa­nı­na da­xil ol­duq­dan son­ra bu şəx­sin baş­qa ye­rə get­mə­si­nə ica­zə ve­ri­lir.

Nə­za­rət­də olan şəx­sə baş­qa ye­rə get­mə­yə ica­zə ve­ri­lər­kən ona im­za et­di­ril­mək­lə, marş­rut və­rə­qə­si ve­ri­lir. Hə­min və­rə­qə­də baş­qa ya­şa­yış mən­tə­qə­si­nə get­mə­nin ta­ri­xi, sə­bə­bi, müd­də­ti, ora­da qa­la­ca­ğı ün­van, təs­diq edil­miş cəd­və­lə əsa­sən nə­za­rət­də olan şəx­sin yer­li po­lis or­qa­nın­da qey­diy­yat­dan keç­mə­si, dai­mi ya­şa­dı­ğı və ya mü­vəq­qə­ti ol­du­ğu ya­şa­yış ye­ri­nə qa­yıt­ma­sı ba­rə­də qeyd­lər apa­rı­lır. Nə­za­rət al­tın­da olan şəxs baş­qa po­lis or­qa­nı­nın xid­mət et­di­yi əra­zi­yə qı­sa müd­də­tə gəl­dik­də ic­ti­mai təh­lü­kə­siz­lik xid­mə­ti­nin rəi­si tə­rə­fin­dən bu məq­səd­lə apa­rı­lan xü­su­si jur­nal­da marş­ruq və­rə­qə­si əsa­sın­da uço­ta alı­nır: hə­min gün şəx­sin mü­vəq­qə­ti ya­şa­dı­ğı ün­va­nın yer­ləş­di­yi əra­zi­nin sa­hə ins­pek­to­ru­na mü­va­fiq tap­şı­rıq­lar ve­ri­lir; marş­rut və­rə­qə­si­nə gəl­mə və get­mə ba­rə­sin­də la­zı­mi qeyd­lər apa­rı­la­raq po­lis or­qa­nı­nın mö­hü­rü ilə təs­diq edi­lir.

Sa­hə ins­pek­to­ru tə­rə­fin­dən nə­za­rət al­tın­da olan şəx­sin mü­vəq­qə­ti ya­şa­dı­ğı müd­dət ər­zin­də dav­ra­nı­şı­na və hü­qu­qi məh­du­diy­yət­lə­rə ria­yət et­mə­si­nə nə­za­rət olu­nur, po­li­sə gəl­mə gün­lə­ri tə­yin edi­lir: mü­vəq­qə­ti ya­şa­ma müd­də­ti bit­dik­dən son­ra marş­rut və­rə­qə­sin­də mü­va­fiq qeyd­lə­rin apa­rıl­ma­sı tə­min edi­lir.

Nə­za­rət al­tın­da olan şəxs mü­vəq­qə­ti gəl­di­yi əra­zi­də məh­du­diy­yət­lə­ri po­zul­duq­da və ya hü­qu­qa­zidd hə­rə­kət­lər tö­rət­dik­də dər­hal top­lan­mış ma­te­ri­al­lar nə­za­rə­ti hə­ya­ta ke­çi­rən po­lis or­qa­nı­na gön­də­ri­lir. Şəxs dai­mi və ya mü­vəqq­qə­ti ol­du­ğu ye­rə qa­yıt­dıq­dan son­ra nə­za­rə­ti hə­ya­ta ke­çi­rən sa­hə ins­pek­to­ru tə­rə­fin­dən marş­rut və­rə­qə­sin­də mü­va­fiq qeyd­lər apa­rı­lıb, nə­za­rət ma­te­ri­al­la­rı­na əla­və olu­nur və nə­za­rət da­vam et­di­ri­lir.

Nə­za­rət al­tın­da olan şəxs ci­na­yət pro­se­si­ni hə­ya­ta ke­çi­rən or­qa­nın ica­zə­si ilə dai­mi ya­şa­dı­ğı və ya mü­vəq­qə­ti ol­du­ğu ye­ri baş­qa ya­şa­yış mən­tə­qə­si­nə də­yiş­dik­də, nə­za­rə­ti işi 24 sa­at ər­zin­də hə­min əra­zi po­lis or­qa­nı­na gön­də­ri­lir. Nə­za­rət al­tın­da olan şəxs 24 sa­at ər­zin­də seç­di­yi ye­ni ün­va­na gəl­mə­di­yi və mü­va­fiq qay­da­da po­lis or­qa­nın­da qey­diy­yat­dan keç­mə­di­yi hal­da ci­na­yət pro­se­si­ni hə­ya­ta ke­çi­rən or­qa­na mə­lu­mat ve­ri­lir.

Po­lis or­qa­nı tə­rə­fin­dən ev dus­taq­lı­ğı qə­tim­kan təd­bi­ri­nin təd­biq edil­mə­si ba­rə­də məh­kə­mə qə­ra­rı­nın ic­ra­sı təq­sir­lən­di­ri­lən şəx­sin fak­ti­ki ya­şa­yış ye­ri üz­rə hə­ya­ta ke­çi­ri­lir. Ev dus­taq­lı­ğı qə­tim­kan təd­bi­ri­nin təd­biq edil­mə­si ba­rə­də po­lis or­qa­nı­na da­xil ol­muş məh­kə­mə­nin qə­ra­rı, ic­ti­mai təh­lü­kə­siz­lik xid­mə­ti­nin rəi­si tə­rə­fin­dən apa­rı­lan xü­su­si jur­nal­da qey­diy­ya­ta gö­tü­rü­lə­rək ic­ra­çı or­qan rəi­si tə­rə­fin­dən aidiy­yə­ti əmək­daş­la­ra hə­va­lə edi­lir. Ev dus­taq­lı­ğı qə­tim­kan təd­bi­ri­nin təd­bi­ri­nin təd­bi­qi za­ma­nı po­lis əmək­daş­la­rı, yal­nız məh­kə­mə­nin qə­ra­rın­da nə­zər­də tu­tu­lan təq­sir­lən­di­ri­lən şəx­sin və ya onun ya­şa­yış ye­ri­nin mü­şa­hi­də al­tı­na alın­ma­sı­nı, ha­be­lə evi­nin, mən­zi­li­nin və ya ya­şa­yış üçün ona ay­rıl­mış baş­qa ye­rin mü­ha­fi­zə edil­mə­si, ya­xud di­gər hü­qu­qi məh­du­diy­yət­lə­rə ria­yət olun­ma­sı­na nə­za­rə­ti hə­ya­ta ke­çi­rir­lər. Baş­qa məh­du­diy­yət­lər də tət­biq olu­na bi­lər. Hə­min məh­du­diy­yət yu­xa­rı­da gös­tə­ril­miş­dir.

Ev dus­taq­lı­ğı qə­tim­kan təd­bi­ri­nin tət­biq edil­mə­si za­ma­nı təq­sir­lən­di­ri­lən şəxs tə­rə­fin­dən qo­yul­muş məh­du­diy­yət­lə­rin po­zul­ma­sı və ya hü­qu­qa­zidd hə­rə­kət­lər tö­rə­dil­mə­si aş­kar edil­dik­də, mü­va­fiq qay­da­da sə­nəd­ləş­di­rə­rək top­lan­mış ma­te­ri­al­lar qa­nu­ni təd­bir gö­rül­mə­si üçün məh­kə­mə­yə gön­də­ri­lir. Ev dus­taq­lı­ğı qə­tim­kan təd­bi­ri tət­biq edil­miş şəxs di­gər po­lis or­qa­nın xid­mə­ti əra­zi­sin­də aş­kar edil­dik­də, onun hə­rə­kət­lə­ri sə­nəd­ləş­di­ri­lir və hə­min şəxs po­lis əmək­da­şı­nın mü­şa­yiə­ti ilə nə­za­rə­ti hə­ya­ta ke­çi­rən po­lis or­qa­nı­na təh­vil ve­ri­lir.

Ev dus­taq­lı­ğı qə­tim­kan təd­bi­ri­nin də­yiş­di­ril­mə­si və ya xi­tam olun­ma­sı ba­rə­də qə­rar qə­bul edil­dik­də, onun tə­min olun­ma­sı dər­hal da­yan­dı­rı­lır, bu ba­rə­də ci­na­yət pro­se­si­ni hə­ya­ta ke­çi­rən or­qa­na mə­lu­mat ve­ri­lir. Ev dus­taq­lı­ğı üz­rə sə­nəd­lər mü­va­fiq əmək­da­şın ra­por­tu­na əsa­sən po­lis or­qa­nın rəi­si və ya onu əvəz edən şəxs tə­rə­fin­dən işə alı­nır, mü­va­fiq no­menk­la­tur qey­diy­yat sa­yı ilə də­fə­tər­xa­na­ya təh­vil ve­ri­lir və mü­əy­yən edil­miş sax­la­ma müd­də­ti (5 il) qur­tar­dıq­dan son­ra mü­va­fiq qay­da­da məhv edi­lir.

**Nəticə**

İcazə sistemi ictimai təhlükəsizliyin təmin edilməsi sahəsində daxili işlər orqanlarının fəaliyyətinin əsas istiqamətlərindən biri olaraq xidməti və mülki silahın, döyüş sursatının dövriyyəsinə xüsusi icazənin, özəl mühafizə fəaliyyətinin həyata keçirilməsinə xüsusi razılığın (lisenziyanın) verilməsi və onlara nəzarət edilməsi, çoxaldıcı rəngli qurğuların (kseroksların) qeydiyyatının aparılması, habelə göstərilən əşya və maddələrin itməsi, oğurlanması, təyinatından kənar istifadə hallarının qarşısının alınması üzrə həyata keçirilən tədbirlərdən ibarətdir.

İcazə sistemi üzrə həyata keçirilən fəaliyyətə görə şəhər, rayon, nəqliyyatda polis orqanlarının rəisləri şəxsən məsuliyyət daşıyırlar.

Daxili işlər orqanlarının ictimai təhlükəsizlik xidmətlərinin fəaliyyətinin əsas istiqamətlərindən biri də po­li­sin nə­za­rə­ti al­tı­na ver­mə və ev dus­taq­lı­ğı qə­tim­kan təd­bi­ri­nin DİO tərəfindən tətbiqinə nəzarətin təmin edilməsidir. Bu sahədə aparılan tədbirlərin əsas məqsədi cinayət prosessual tədbirlərin effektivliyinin təmin edilməsi, hüquqpozmalrın törədilməsinin xəbərdar edilməsidir.